αγαθει τυχει επι σωνικου αρχοντος μουνιχιωνος αγοραι κυριαι ονησικριτος διοκλεους πειραιευς ειπεν επειδη χαιρεας ευνους ων διατελει εν παντι καιρωι τοις οργεωσιν κατασταθεις δε και γραμματευς υπ αυτων απο θεοξενου αρχοντος ουθεν ενλελοιπεν φιλοτιμιας συναυξων τε διατετελεκεν τοις οργεωσιν την συνοδον πεφροντικεν δε και θεραπηας του ιερου πλεονακις ουκ απολελιπται δε ουδ εν επιδοσει ουδεμιαι εισηνενκεν δε και ψηφισματα επι τωι συνφεροντι ινα συνσταλωσιν αι λιαν ακαιροι δαπαναι εφροντισεν δε του και τους δημοτικους μετεχειν των δεδομενων υπο των οργεωνων φιλανθρωπων διατετελεκεν δε και συνλειτουργων εν τοις αγερμοις και ταις στρωσεσιν ταις ιερηαις προευχρηστηκεν δε και διαφορον πλεονακις ατοκον αποδημουντος του ταμιου επαγγελλεται δε και εις τον λοιπον χρονον συνφροντιειν εις ο αν αυτον παρακαλωσιν οι οργεωνες ινα ουν εφαμιλλον η τοις αει φιλοτιμουμενοις ειδοτες οτι χαριτας αξιας κομιουνται ων αν ευεργετησωσιν αγαθει τυχει δεδοχθαι τοις οργεωσιν επαινεσαι χαιρεαν διονυσιου αθμονεα και στεφανωσαι αυτον θαλλου στεφανωι αρετης ενεκεν και ευσεβηας εις τε τας θεας και τους οργεωνας και αναγορευειν τον στεφανον τη θυσιαι του μουνιχιωνος οταν και τας ιερειας δουναι δε αυτωι και ικονος αναθεσιν εν τωι ναωι. αναγραψαι δε τοδε το ψηφισμα εις στηλην λιθινην και στησαι εν τει αυλει του ιερου. οι οργεωνες χαιρεαν διονυσιου αθμονεα.
Att. — non-stoich. 32-41 — 175/4